b'\n_START_ARTICLE_\nRe\xc5\xa1i nas hudega\n_START_SECTION_\nVsebina\n_START_PARAGRAPH_\nFilm se za\xc4\x8dne leta 2010 v provinci Diyala v Iraku. Trije marinci odkrijejo jamski sistem in za\xc4\x8dnejo kri\xc4\x8dati, ko se njihova video kamera ugasne. V Bronxu izku\xc5\xa1en newyor\xc5\xa1ki policaj Ralph Sarchie (Eric Bana) stoji ob truplu dojen\xc4\x8dka v temni ulici. S partnerjem Butlerjem (Joel McHale), nato nadaljujeta z delom. Dobita klic na pomo\xc4\x8d \xc5\xbeenske, ki \xc5\xbeivi z biv\xc5\xa1im marincem. Sarchie pove Butlerju, da \'\'radar\'\' zaznava nekaj in da biv\xc5\xa1i marinec morda \xc5\xa1e vedno misli, da je v vojni. _NEWLINE_Ko prispeta na kraj dogodka, najdeta potetoviranega biv\xc5\xa1ega marinca Jimmya Tratnerja (Chris Coy) brez majice, ki trdi, da je z \xc5\xbeeno vse v redu. Ko vidita \xc5\xbeenin obraz, opazita, da je zelo pretepena. Jimmya aretirata, \xc4\x8deprav ju napade z no\xc5\xbeem in rani Sarchieja. Opazita, da ima Jimmy po\xc5\xa1kodovane nohte, zato sumita, da je psihi\xc4\x8dno neuravnove\xc5\xa1en ali pa na drogah._NEWLINE_Sarchieja in Butlerja nato pokli\xc4\x8dejo v \xc5\xbeivalski vrt v Bronxu, kjer je \xc5\xbeenska odvrgla svojega otroka v jarek, ki obkro\xc5\xbea kletko z levi. \xc5\xbdensko kmalu najdeta, kako koplje po tleh z rokami in si govori besedilo pesmi \'\'Break On Through (To the Other Side)". Sarchie opazi pleskarja v levji kletki in ga ho\xc4\x8de ujeti, vendar ga napadejo levi in komaj pobegne._NEWLINE_Ko \xc5\xbeensko iz \xc5\xbeivalskega vrta, Jane Crenna, pripeljejo v ustanovo za psihi\xc4\x8dne bolnike, tja prispe jezuitski duhovnik Mendoza (\xc3\x89dgar Ram\xc3\xadrez) in policiste vpra\xc5\xa1a po Janejinem obna\xc5\xa1anju v \xc5\xbeivalskem vrtu. Ko dobita s Butlerjem \xc5\xa1e en klic, ima Sarchie spet dober ob\xc4\x8dutek glede njega. Skupaj obi\xc5\xa1\xc4\x8deta tri\xc4\x8dlansko dru\xc5\xbeino, kjer lu\xc4\x8di in sve\xc4\x8de no\xc4\x8dejo goreti. _NEWLINE_Dru\xc5\xbeina jima pojasni, da sta v kleti, kjer se dogaja najve\xc4\x8d nenavadnih stvari, delala dva pleskarja. V kleti Sarchie odkrije \xc5\xbee mo\xc4\x8dno razpadlo truplo enega izmed pleskarjev, Davida Griggsa. V Griggsovem stanovanju kasneje najdejo vizitke njegovega pleskarskega podjetja in sliko Griggsa z Jane Carenna ter otrokom, ki ga je vrgla v jarek. Na drugi sliki pa so Griggs, Jimmy Tratner in tretji marinec Santino (Sean Harris). Ugotovijo, da je Santino najbr\xc5\xbe pleskar iz \xc5\xbeivalskega vrta. _NEWLINE_Mendoza obi\xc5\xa1\xc4\x8de Sarchieja in ga prosi za videoposnetke nadzornih kamer v \xc5\xbeivalskem vrtu, saj verjame, da je Jane obsedena z demoni. Sarchie ostane skepti\xc4\x8den, dokler si sam ne ogleda posnetkov z Butlerjem, na katerih sli\xc5\xa1i in vidi stvari, ki jih on ne. Sarchie s \xc5\xa1e enkrat obi\xc5\xa1\xc4\x8de stanovanje Jimmyja Tratnerja in odkrije, da je stena v Jimmyevi doma\xc4\x8di pisarni prepleskana. Barvo spraska stran in odkrije piktogram sove. Sarchijeva h\xc4\x8di medtem doma le\xc5\xbei v postelji, ko pli\xc5\xa1asta sova za\xc4\x8dne strmeti vanjo. Zbudijo in prestra\xc5\xa1ijo jo \xc4\x8dudni zvoki._NEWLINE_Sarchie spraska barvo od za\xc4\x8detka do konca in najde starodavne latinske piktograme. Nato si ogleda Tratnerjeve posnetke iz Iraka, na katerih se v jami pojavi enak napis. Nato se odpravi \xc5\xa1e v klet, kjer so na\xc5\xa1li Griggsovo truplo, ter tudi tam najde napis. \xc5\xa0e enkrat si ogleda posnetke iz \xc5\xbeivalskega vrta, kjer opazi, da je bil na steni levje kletke enak napis, vendar ga je Santino prepleskal. Z Mendozo obi\xc5\xa1\xc4\x8deta v psihiatri\xc4\x8dni bolni\xc5\xa1nici Jane Crenna. Sarchie ji poka\xc5\xbee napis, ki ga je fotografiral, Jane pa ga ugrizne. _NEWLINE_Mendoza pojasni, da napis predstavlja nekak\xc5\xa1en most med kr\xc5\xa1\xc4\x8danstvom in poganstvom, kar pomeni, da so vrata demonom, ki lahko tako vstopijo v \xc4\x8dlove\xc5\xa1ki svet. Mendoza pove Satchieju, da so nekateri ljudje bolj dovzetni na te napise, zato lahko Sarchie sli\xc5\xa1i in vidi nekatere stvari na posntekih in to pojasni tudi njegov \'\'radar\'\'. Skupaj si izmenjata svoje \xc5\xbeivljenjske zgodbe. Mendoza nato s Sarchiejem in Butlerjem odide v stanovanjsko hi\xc5\xa1o, kjer jih napadeta Santino in Jimmy Tratner. Tratnerja ukroti s kri\xc5\xbeem Mendoza, medtem pa Santino ubije Butlerja in pobegne. _NEWLINE_Medtem se pri Sarchieu doma njegova h\xc4\x8di ponovno zbudi sredi no\xc4\x8di. Ko zapusti svojo sobo, opazi Santina na hodniku. Sarchie pride domov in najde Santina v dnevni sobi, ta pa mu pove, da je ugrabil njegovo h\xc4\x8di in \xc5\xbeeno. Santina pripelje do Mendoze, ki izvede izganjanje hudi\xc4\x8da. Sarchiejevo \xc5\xbeeno in h\xc4\x8di nato najdejo v kombiju pleskarskega podjetja, kjer je delal Santino. Film se kon\xc4\x8da s krstom Sarchiejevega drugega otroka.'